
ประกาศองค์การบริหารส่วนตำบลท่าไร่
เรื่อง  มอบอำนาจให้รองนายกองค์การบริหารส่วนตำบลปฏิบัติราชการแทน

------------------------------------------



เพื่อให้การบริหารราชการขององค์การบริหารส่วนตำบลท่าไร่  เป็นไปด้วยความรวดเร็ว  คล่องตัว  รวมทั้งเป็นการลดขั้นตอนและระยะเวลาในการสั่งการ  การอนุญาต  และการอนุมัติในเรื่องเกี่ยวกับการให้บริการประชาชนโดยตรง  อาศัยอำนาจตามมาตรา 60 วรรคห้า แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมจนถึง (ฉบับที่ 5) พ.ศ. 2546  ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลพนักงานส่วนตำบล  ข้อ 241 และข้อ 242 จึงมอบอำนาจให้รองนายกองค์การบริหารส่วนตำบลปฏิบัติราชการแทน  ดังนี้


1.  เมื่อนายกองค์การบริหารส่วนตำบลไม่อาจปฏิบัติราชการได้  ให้รองนายกองค์การบริหารส่วนตำบล  เป็นผู้รักษาราชการแทนตามลำดับ   ดังต่อไปนี้



1.1  นายถาวร  เจ้าโท้น  รองนายกองค์การบริหารส่วนตำบล  เป็นผู้รักษาราชการแทน  ลำดับที่  1



1.2  นายบุญเกียรติ  อมประนาม รองนายกองค์การบริหารส่วนตำบล  เป็นผู้รักษาราชการแทน  ลำดับที่  2



2.  มอบอำนาจหน้าที่ให้รองนายกองค์การบริหารส่วนตำบลท่าไร่  ปฏิบัติราชการแทนนายกองค์การบริหารส่วนตำบลท่าไร่ โดยเป็นผู้ควบคุม  กำกับดูแล  รับผิดชอบในงานประจำทั่วไป  และงานเกี่ยวกับนโยบายของนายกองค์การบริหารส่วนตำบลท่าไร่  ดังนี้



2.1  นายถาวร  เจ้าโท้น  รองนายกองค์การบริหารส่วนตำบล  รับผิดชอบ




(1)  ส่วนโยธา




(2)  ส่วนการคลัง




(3)  กองทุนเศรษฐกิจชุมชน     



2.2   นายบุญเกียรติ   อมประนาม รองนายกองค์การบริหารสวนตำบล  รับผิดชอบ




(1)  สำนักงานปลัดองค์การบริหารส่วนตำบล


3.  ในการปฏิบัติราชการของรองนายกองค์การบริหารส่วนตำบลท่าไร่  ตามข้อ  2  ในเรื่องต่อไปนี้  ให้นำเสนอนายกองค์การบริหารส่วนตำบลท่าไร่  พิจารณาสั่งการ  คือ



3.1  เรื่องเกี่ยวกับการบริหารงานบุคคล  ทั้งพนักงานส่วนตำบล  และพนักงานจ้างทุกประเภท



3.2  เรื่องเกี่ยวกับระเบียบ  ข้อบัญญัติองค์การบริหารส่วนตำบล  หรือมติคณะรัฐมนตรีที่ให้ถือปฏิบัติ



3.3  เรื่องเกี่ยวกับโครงการพิเศษต่าง ๆ ขององค์การบริหารส่วนตำบลท่าไร่



3.4  เรื่องเกี่ยวกับเงินอุดหนุนเฉพาะกิจ



3.5  เรื่องที่เป็นปัญหาของหน่วยงาน  และระหว่างหน่วยงาน



3.6  งานที่ริเริ่มใหม่


จึงประกาศมาให้ทราบโดยทั่วกัน



                  ประกาศ  ณ  วันที่    30    ธันวาคม  พ.ศ. 2551
 นรินทร์  ยุทธชัย
                                                                        (นายนรินทร์  ยุทธชัย)

                       นายกองค์การบริหารส่วนตำบลท่าไร่   
